[24 000—28 000] t.
 (81)
 Въз основа на горните констатации в съображения 77—80 относно потреблението на вътрешния пазар в Китай, производствения капацитет, производството и китайския износ бяха направени следните заключения:
 —
 Потреблението на вътрешния пазар в Китай представлява само 16 % от производствения капацитет на китайските производители износители, спрямо които се прилагат мерки.
 —
 Китайските производители износители, спрямо които се прилагат мерки, са ориентирани повече към износа, което се доказва от факта, че те изнасят повече от 75 % от своето производство.
 —
 Степента на използване на капацитета на производителите, спрямо които се прилагат мерките по време на РПРП, е била под 55 %. Предвид ограничения размер на вътрешния пазар всеки опит за увеличаване на тази ниска степен на използване на капацитета ще доведе до увеличаване на износа.
 —
 Свободният капацитет на производителите, спрямо които се прилагат мерките, представлява [110 %—120 %] от потреблението на Съюза.
 (82)
 Според проучване на пазара (23) се очаква през периода 2014—2020 г. годишният ръст на търсенето на вътрешния пазар в азиатско-тихоокеанския район на продукта, предмет на прегледа, да бъде 6,8 %. При екстраполация, основаваща се на този процент и на установеното по време на РПРП търсене на вътрешния пазар в Китай, до 2022 г. на вътрешния пазар в Китай би се получило прогнозно търсене от 13 500 t. Това все пак би било значително по-малко от китайския производствен капацитет по време на РПРП.
 (83)
 Освен това трябва да се отбележи, че след разследвания период в рамките на прегледа Hangzhou Bioking е увеличил капацитета си с [8 000—13 000] t/година. Действително дружеството е заменило съществуващата фабрика с нова производствена линия, произвеждаща 25 000 t/година (24). Това допълнително ще увеличи дисбаланса между производствения капацитет и търсенето на вътрешния пазар в Китай.
 (84)
 Поради посочените по-горе причини се стига до заключениет, че китайските производители износители,спрямо които се прилагат мерките, имат стимул да запазят или да увеличат позициите си на своите експортни пазари.
 3.2. Китайската политика по отношение на износа в други трети държави
 (85)
 При липсата на съдействие от страна на китайските производители износители, спрямо които се прилагат мерките, не беше възможно да се направи анализ на китайските експортни цени за трети държави, като напълно се изолира Hangzhou Bioking. Това се дължи на факта, че в китайската база със статистически данни относно износа се регистрира само обемът, изнасян от всяко дружество, но не и съответните стойности. Тъй като обаче износът на Hangzhou Bioking за трети държави, според китайската база със статистически данни относно износа, представлява по-малко от една пета от общия китайски износ за тези държави, беше счетено, че констатациите относно общия китайски износ за други трети държави все пак са били представителни за политиката на китайските производители износители, спрямо които се прилагат мерките.
 (86)
 В резултат на сравнението на регистрираната в китайската база данни средна експортна цена на Китай за останалата част от света, коригирана до равнище франко завода с определената по-горе нормална стойност за Changmao Biochemical и Ninghai Organic, беше получен дъмпингов марж, който може да възлиза на повече от 70 % след прилагане на